**OPIS POSLOVA I PODACI O PLAĆI ZA RADNO MJESTO - VIŠI STRUČNI SURADNIK ZA POSLOVE GRADSKOG VIJEĆA I GRADONAČELNIKA**

**OPIS POSLOVA:**

* **organizira pripremu sjednica Gradskog vijeća i njegovih radnih tijela i kolegija Gradonačelnika i njegovih savjetodavnih tijela;**
* izrađuje nacrte odluka i drugih akata koje donosi Gradsko vijeće i Gradonačelnik u suradnji s pročelnicima i ostalim službenicima;
* obavlja pravne, stručne i administrativne poslove za Gradsko vijeće i njegova radna tijela te Gradonačelnika i njegova savjetodavna tijela;
* prati propise iz upravnog područja lokalne samouprave;
* obavlja i druge poslove po nalogu pročelnika.

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.

Slijedom navedenog, plaću čini umnožak koeficijenta 2,70 (sukladno Odluci o koeficijentima za obračun plaće službenika i namještenika, Službeni glasnik, broj 02/13 i 05/14) i osnovice za obračun plaće u iznosu od 3.819,79 kn (sukladno Odluci o utvrđivanju osnovice za obračun plaće službenika i namještenika u upravnim tijelima Grada Ivanić-Grada, Službeni glasnik, broj 09/14), uvećano za 0,5 % za svaku navršenu godinu radnog staža.